Gurneja aglo

La Gurneja aglo, Aquila gurneyi, estas granda aglo de la familio de Akcipitredoj. Ĝi troviĝas en Novgvineo kaj apudaj pli malgrandaj insuloj.

 Aspekto 
Tiu aglo estas ĉefe malhelbruna al nigreca, kun pli palaj subaj partoj (ruĝecbrunaj) kaj flugilplumoj, helaj (sablokoloraj al blankecaj) kapo kaj subpugo kaj rondoforma vosto strieca sube. La kruroj estas flavaj kun nigrecaj ungoj. La beko estas griza, malhela pinte. Ties korpolongo estas 74 al 86 cm; kun enverguro de 1.7 al 1.9 m. Inoj estas pli grandaj ol maskloj. 

Ties flugiloj ebeniĝas dum ŝvebado. 

Ĝi manĝas mamulojn kiaj falangeroj.

 Teritorio kaj habitato 
Gurneja aglo troviĝas en Novgvineo kaj apudaj insuloj okcidenten al Molukoj. Ĝi estis konstatita el la insuloj Saibai (Kvinslando) kaj Boigu al nordokcidenta Toresa Markolo, tiele metante ĝin en la birdolisto de Aŭstralio. Ĝi loĝas en pluvarbaroj, marĉarbaroj kaj apudaj kultivataj kaj marbordaj areoj.

 Konservado 
La Gurneja aglo loĝas laŭ malaltaj populacidensecoj kaj ŝajne malpliiĝas malrapide pro habitatoperdo kaj degradado. Konsiderata estonta specio Preskaŭ Minacata. Listita ĉe CITES Apendico II.

 Referencoj 

 BirdLife International. (2006). Species factsheet: Aquila gurneyi. Downloaded from http://www.birdlife.org on 9/12/2006
 Coates, B.J. (1985), The Birds of Papua New Guinea, Vol. 1, Non-Passerines. Dove: Alderley, Queensland. ISBN 0-9590257-0-7
 Morcombe, Michael. (2000). Field Guide to Australian Birds. Steve Parish Publishing: Queensland. ISBN 1-876282-10-X

Kategorio:Agloj
Kategorio:Akcipitredoj
Kategorio:Akcipitroformaj
Kategorio:Birdoj de Oceanio
Kategorio:Birdoj de Papuo-Nov-Gvineo